Hronas

Hronas () – upė vidurio Slovakijoje; Dunojaus kairysis intakas. Prasideda Žemuosiuose Tatruose, Kraliova Golios kalno papėdėje. Teka į pietvakarius kalnų slėniu, žemupyje pasuka į pietus ir teka Dunojaus vidurupio lyguma. Įteka į Dunojų netoli Šturovo ir Estergomo miestų.

Hrono baseinas užima ~11 % Slovakijos teritorijos. Didžiausias debitas – 1050 m³/s, minimalus – 7,6 m³/s. Nuo XVII iki XX a. pr. Hronu plukdyta mediena. Miestai prie Hrono: Breznas, Banska Bistrica, Sliačas, Zvolenas, Žiaras prie Hrono, Žarnovica, Nova Bania, Tlmačė, Levicė, Željezovcė, Šturovas.

Slovakijos upės